Omar Ortíz
Omaras Ortisas (Omar Ortíz Uribe; g. 1976 m. kovo 13 d.) – Meksikos futbolininkas, žaidžiantis vartininko pozicijoje. 2010 m. balandžio 10 d. buvo suspenduotas dvejiems metams už steroidų vartojimą. Didžiausią karjeros dalį praleido Jaguares de Chiapas klube, kuriame buvo pagrindiniu vartininku. Nors kelis kartus kviestas į nacionalinę rinktinę (taip pat dalyvavo 2002 m. CONCACAF Aukso taurėje), bet rungtyniavo tik vieneriose varžybose.